[bookmark: _GoBack]На основу члана 5. став 3. Закона о јавном дугу („Службени гласник РС”, бр. 61/05, 107/09, 78/11, 68/15, 95/18, 91/19 и 149/20), члана 43. став 1. Закона о Влади („Службени гласник PC”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон) и члана 1. став 4. Уредбе о општим условима за емисију и продају дугорочних државних хартија од вредности на међународном финансијском тржишту („Службени гласник РС”, број 4/13),
Влада доноси
ОДЛУКУ
о емисији дугорочних државних хартија од вредности на међународном финансијском тржишту
1. Република Србија емитује и продаје дугорочне државне хартије од вредности  унапред познатим институционалним инвеститорима у оквиру ГМТН Програма – Средњерочног програма за глобалне обвезнице, успостављеног 20. новембра 2020. године и последњи пут ажурираног 27. априла 2026. године, деноминоване у еврима на међународном финансијском тржишту (у даљем тексту: обвезнице), ради финансирања капиталних расхода Републике Србије у области текућег програма модернизације војске, укључујући набавку војне опреме и повезаних технологија.
2. Основни елементи обвезница су:
	Емитент:
	Република Србија

	Износ емисије:
	500.000.000 евра

	Деноминација:
	100.000 евра, уз интегралну мултипликацију од по 1.000 евра

	Цена:
	98,666 процента од номиналне вредности 

	Датум трговања:
	13. јул 2026. године

	Датум емитовања:
	20. јул 2026. године

	Датум салдирања:
	20. јул 2026. године

	Датум доспећа:
	20. јул 2032. године

	Купон:
	4,750% годишње

	Стопа приноса:
	5,013% годишње


3. Обвезнице се емитују у нематеријализованом облику и региструју код Deutsche Bank Luxembourg S.A, док се клиринг и салдирање врше код клириншких кућа Euroclear Bank SA/NV и Clearstream Banking S.A, у складу са чланом 28. став 1. Закона о јавном дугу („Службени гласник РС”, бр. 61/05, 107/09, 78/11, 68/15, 95/18, 91/19 и 149/20).
4. Обвезнице гласе на име.
5. Цена обвезница утврђује се у форми купонских обвезница са годишњом исплатом купона. Датуми доспећа купона су 20. јул сваке године до датума доспећа и почевши од 20. јула 2027. године. Уколико датум доспећа падне на нерадни дан, као датум доспећа рачуна се први наредни радни дан. 
Цена код купонских хартија од вредности се одређује на следећи начин:

Легенда:
P – цена у еврима
n – број купонских периода 
C – износ годишњег купона у еврима
r – стопа приноса
M – номинална вредност обвезнице у еврима
t – купонски период у којем се врши трговање.
6. Пренос власништва на обвезницама врши се на дан уписа ових хартија од вредности на одговарајуће рачуне хартија од вредности који се воде код Deutsche Bank Luxembourg S.A, а по потреби пренос власништва може се вршити и након тога.
7. Емитоване обвезнице листирају се на регулисаном тржишту Лондонске берзе, с обзиром на пријем обвезница на званични списак Агенције за финансијске услуге Уједињеног Краљевства и Лондонске берзе.
8. Обвезнице могу бити откупљене и пре рока њиховог доспећа, ако о томе одлучи Влада на предлог Министарства финансија.
9. Ова одлука ступа на снагу даном објављивања у „Службеном гласнику Републике Србије”.
05 број 424-7180/2026
У Београду, 14. јула 2026. године
Влада
Председник,
проф. др Ђуро Мацут, с.р.

